Kosketuskohta - Charles Stanley
Jaamme ilosanomaa koko maailmaan
Seuraavaksi: Vahva seurakunta, osa 1
On satojatuhansia rakennuksia, joita kutsutaan kirkoiksi.
Jotkut ovat suuria, jotkut pieniä, jotkut heikkoja ja jotkut vahvoja.
Kuitenkaan nämä rakennukset eivät ole seurakunta.
Seurakunta kokoontuu kirkkorakennuksessa.
Tämä seurakunta oli aiemmin keskustassa toisessa rakennuksessa.
Sitten meidän piti tulla tänne liikenne- ja muista syistä.
Seurakunta on silti sama.
On paljon seurakuntia, eivätkä ne kaikki ole kristillisiä.
Jotkut näistä "seurakunnista" kuuluvat muihin uskontoihin.
Nimitykset vaihtelevat.
Tätä ajatellen, miljoonat ihmiset kuuluvat johonkin seurakuntaan.
Jotkut ovat pelastettuja, mutta eivät ole kirkon jäseniä.
Mikä sitten on seurakunta? Mihin seurakuntaan haluaisin kuulua?
Haluanko kuulua heikkoon vai vahvaan seurakuntaan?
Tämän sanoman otsikkona on "Vahva seurakunta".
Sanotko: Tulin aamulla enkä ajatellut seurakunnan minua kiinnostavan.
Usko minua, sinä kiinnostut siitä.
Jeesus sanoi: "minä rakennan seurakuntani".
Siitä, mitä Hän rakentaa, minun pitää olla kiinnostunut.
Haluan ja minun täytyy olla kiinnostunut.
Katsomme erästä Raamatun kohtaa.
Haluan antaa selityksen, jota voit ajatella, kun etenen asiassa.
Avaamme Matteuksen evankeliumin 16. luvun.
Aloitamme 13. jakeesta ja luemme 20. jakeeseen asti.
Sitten haluan puhua vahvan seurakunnan piirteistä.
Matteus 16:13: "Kun Jeesus tuli Filippuksen Kesarean tienoille, -
kysyi Hän opetuslapsiltaan: -
'Kenen ihmiset sanovat Ihmisen Pojan olevan?'"
Hän ajattelee tässä ihmisten näkökulmaa.
"Niin he sanoivat: 'Muutamat Johannes Kastajan, toiset Eliaan, -
toiset taas Jeremiaan tahi jonkun muun profeetoista'.
Hän sanoi heille: 'Kenenkä te sanotte minun olevan?'
Simon Pietari vastasi ja sanoi: 'Sinä olet Kristus, elävän Jumalan Poika'.
Jeesus vastasi ja sanoi hänelle: 'Autuas olet sinä, Simon, -
Joonaan poika, sillä ei liha eikä veri ole sitä sinulle ilmoittanut, -
vaan minun Isäni, joka on taivaissa. Ja minä sanon sinulle: -
sinä olet Pietari, ja tälle kalliolle minä rakennan seurakuntani, -
ja tuonelan portit eivät sitä voita.
Minä olen antava sinulle taivasten valtakunnan avaimet, -
ja minkä sinä sidot maan päällä, se on oleva sidottu taivaissa, -
ja minkä sinä päästät maan päällä, se on oleva päästetty taivaissa.'
Silloin hän varoitti vakavasti opetuslapsiaan -
kenellekään sanomasta, että hän on Kristus."
Haluan selittää, mitä tämä tarkoittaa, -
jottet ihmettele, kun tulen 11:een vahvan seurakunnan piirteeseen.
Täällä Jeesus kysyi, kenen ihmiset sanovat Hänen olevan.
Pietari sanoi: "Sinä olet Kristus, elävän Jumalan Poika."
Kun Jeesus oli sanonut Pietarille, ettei hän ollut sitä itse päätellyt, -
vaan Jumala oli sen hänelle paljastanut, Hän sanoi: -
"Sinä olet Pietari, ja tälle kalliolle minä rakennan seurakuntani...".
Huomaa. Jeesus ei sanonut, -
että Hän rakentaa oman seurakunnan Pietarille.
Pietari ei ollut läheskään täydellinen.
Hän oli yksi villeimmistä opetuslapsista.
Kerran Jeesus sanoi Pietarille: "Mene pois edestäni Saatana..."
Myöhemmin, kun Pietari oli seurakunnassa, -
Paavalin piti huomauttamaan hänelle: "Teet kompromissin, -
kun yrität salata juutalaisilta, että seurustelet pakanoiden kanssa."
Jeesus ei perustaisi seurakuntaansa epätäydellisen apostolin varaan.
Mitä Hän sitten tarkoitti? Seurakunnan perustus on se, -
että Jeesus Kristus on elävän Jumalan Poika.
Tästä on kysymys. Se on seurakunnan perustus.
Jos mistä tahansa rakennuksesta tai katedraalista ottaa pois totuuden, -
että Jeesus Kristus on elävän Jumalan Poika, se ei ole enää seurakunta.
Ehkä se on laitos, kaunis rakennus tai katedraali, mutta ei seurakunta.
Seurakunta on rakennettu totuudelle, -
periaatteelle, että Jeesus Kristus on Jumalan Poika.
Sille se tulee rakentaa.
Puhumme siitä, mitkä piirteet tekevät vahvan seurakunnan.
Olkoon seurakunta mikä tai missä tahansa.
Ensimmäinen piirre: Henki ohjaa johtoa.
Jos seurakunnan johto ei ole Hengellä täytetty, -
edellytykset ovat huonot.
Jeesus sanoi opetuslapsilleen, etteivät he olleet valmiita tehtäväänsä.
Annettuaan tehtävän Hän pyysi odottamaan Jerusalemissa, -
kunnes he tulevat täytetyiksi Pyhällä Hengellä.
Hän tiesi, että he eivät voisi tehdä sitä, -
ellei Pyhä Henki heitä vahvistaisi, mahdollistaisi, voimaannuttaisi -
ja ohjaisi toteuttamaan kutsuaan.
Hän antoi tehtävän 12 miehelle.
Juudas jäi pois ja hänen tilalleen tuli Mattias.
Hän antoi heille ja 120 muulle haasteen todistaa koko maailmalle.
Ajatelkaa, miten naurettavalta se kuulosti tuohon aikaan.
Tänään meillä on radio, TV, matkapuhelin ja kaikki.
Tuolloin oli vain suullinen sana.
He eivät olleet valmiit, ennen kuin täyttyivät Hengellä.
Totuus on tänäänkin sama.
Kukaan ei ole seurakunnassa kykenevä tekemään Jumalan työtä, -
ellei ole Hengellä täytetty.
Tämä koskee pastoreita ja koko henkilökuntaa.
Vahvan seurakunnan johdon tulee olla täytetty Pyhällä Hengellä, -
kuunnella Häntä, pysyä Hänen johdatuksessaan ja voimassaan, -
ymmärtäen, mitä seurakunta tarvitsee.
Hyvä seurakunta ei toimi itsestään. Tehtäviä on paljon.
Ensiksi pitää olla Hengellä täytetty johto.
Vanhimmiston elämän tulisi todistaa Hengen täyteydestä.
Gal. 5. luvussa Paavali puhuu rakkaudesta, ilosta, rauhasta...
Tämä on siis numero 1. Se on alku, ensimmäinen asia.
Vahvan seurakunnan johto ja henkilökunta on Hengellä täytettyä.
Toiseksi: seurakunta jakaa tervettä Sanaa, -
joka vastaa ihmisten tarpeisiin.
Moni käy seurakunnassa joka viikko ilman Raamattua.
Ajattele. He menevät seurakuntaan ja istuvat siellä puoli tuntia.
Mistä seurakuntaan ilman Raamattua menevät tietävät, -
puhuuko puhuja totta?
Sinulla on oikeus, etuoikeus ja velvollisuus selvittää, -
oletko kuullut totuuden.
Opillisesti oikea tarkoittaa, -
että uskomme on kiinni Jumalan Sanassa.
Uskomme alkulähde ja opetus on Jumalan Sanassa.
Meidän pitää opettaa näin muitakin. Opillisesti oikea opetus on totta.
Totuus on kerrottu Jumalan Sanassa.
Entä ne, jotka ovat eri mieltä. On ihmisiä, jotka eivät usko.
Jotkut uskovat pelastuvansa -
tai olevansa kadotettuja vaikka mitä kertoisit.
Me emme usko sitä, koska Raamattu ei näin opeta. Piste!
He uskovat oman oppinsa mukaisesti.
Sinulla tulisi olla henkilökohtainen oppi Jeesuksesta ja taivaasta, -
pyhityksestä ja tuomiosta, -
seurakunnasta, paholaisesta ja kaikista tällaisista asioista.
Sinulla tulee olla oma Jumalan Sanaan perustuva oppi.
Jos sinulla ei ole, joku voi tulla ja opettaa väärää oppia.
Väärää opetusta on paljon liikkeellä.
Miksi ihmiset uskovat kuten uskovat?
Jos he esittelevät ihmisten kirjoituksia, -
sano: "Katsotaanpa Jumalan Sanaa."
Sinun pitää tietää, mitä uskot ja miksi uskot.
Sinun pitää opettaa myös lapsillesi uskosi perusteet.
Kun he kasvavat, heidän pitäisi uskoa Raamattua kuten sinä.
Heidän pitäisi omaksua sama oppi varhain elämässä.
Niin kuin sinä uskot.
Tulee aika, jolloin he testaavat uskoasi sanoen: -
"Siitä mitä sinä uskot, minä en ole niinkään varma." - Ei se mitään.
Jos olet kertonut heille totuuden, se toimii ja valloittaa.
Seuraava on vakaumuksista kiinni pitäminen.
Seurakunta on vahva siksi, että sen jäsenillä on vakaumus, -
josta he eivät luovu ja jonka varassa he ovat.
Jos vakaumuksesi on, ettet nauti alkoholijuomia, -
ja joku tulee sanoen: "Tilkka ei haittaa ja Raamattu..."
Saatat ajatella: "En usko, että se haittaa, enkä halua olla omituinen."
Näin luovut vakaumuksestasi.
Kompromissi tarkoittaa, että panet syrjään sen mihin uskot -
miellyttääksesi muita tai itseäsi, tietäen, että se on väärin.
Ehkä sinulla on vakaumus siitä mitä katsot, -
kenen kanssa vietät aikaasi, ketkä ovat ystäviäsi, -
missä käyt, mitä teet, miten käytät rahasi.
Sinulla pitäisi olla vakaumus asioista, joita et kyseenalaista.
Seurakunta, jonka pastori tekee kompromisseja, on heikko.
Samoin, jos sen jäsenet tekevät kompromisseja.
Jumala haluaa vahvan kirkon, -
joka perustuu kiinteälle ja horjumattomalle Sanan totuudelle.
Uskolla ja rukouksella on vahva painotus.
Vahva seurakunta on vahva rukouksessa ja uskossa.
Rukous johtaa pyhään elämään. Olet kuullut minulta, -
että jokainen päivä tulee aloittaa rukouksessa puhuen Jumalalle -
ja myös lukemalla Hänen Sanaansa.
Jos et lue Sanaa, monet asiat vetävät puoleensa.
Lue Sanaa päivittäin ja aloita päiväsi sanoen: -
"Jumala, tunnustan, että tarvitsen sinua tänään.
Puhu minulle, ohjaa minua, haluan tehdä tahtosi."
Kun aloitat päiväsi näin, Jumala vastaa rukoukseesi.
Joskus Jumalan Sanaa lukiessa joku asia jää mietityttämään.
Se tunkeutuu sydämeesi ja kun päivällä tapahtuu jotain, -
tiedät Jumalan varoittaneen siitä. Hän on henkilökohtainen Jumala.
Hän tahtoo toimia elämässäsi läheisessä suhteessa.
Läheisen suhteen saa vain lukemalla Jumalan Sanaa.
Kun jatkat lukemista vaikka et ymmärrä, tulet ymmärtämään.
Jatka lukemista ja Jumala näyttää sinulle totuuden.
Erityisesti Hän näyttää ne asiat, joita tarvitset elämässäsi.
Hän näyttää, miten saada valmista, mihin ja milloin mennä, -
ketä ja mitä välttää ja miten käyttää rahaa.
Jumala on paras ystävä, joka sinulla voi olla.
Jumalan kuulemisella ei menetä mitään.
Usko ja rukous ovat olennaisia vahvassa seurakunnassa.
Jos ne puuttuvat, voima puuttuu.
Pyhän Hengen voima virtaa niistä, jotka rukoilevat ja uskovat.
Sitten vielä: ylistys.
Ylistys luo ilmapiirin, -
jossa koetaan Jumalan läsnäolo, -
uudistutaan ja sitoudutaan palvelemaan Jumalaa.
Näin tapahtuu kaikissa vahvoissa seurakunnissa - ylistyksessä.
Minulla on ongelma, kun jotkut pitävät 20 minuutin palveluksia.
Tuskin maailma lähtee mielestä 20 minuutissa.
Ylistyksessä emme keskity puhujaan vaan Jumalaan, -
siihen, mitä Hän haluaa tehdä elämässämme.
Pyydämme Häntä puhumaan sydämiimme.
Tullessasi tilaisuuteen voit sanoa: -
"Herra, toit minun tänne, haluan että puhut sydämeeni.
Osoita minulle, mitä minun tulee kuulla.
Auta, että kuulen, uskon, hyväksyn ja sovellan sitä."
Katsos, tämä ei ole teatteria.
Täällä ylistetään ja kohdataan Jumala yhdessä.
Voin kohdata Hänet joka aika, mutta täällä kohtaamme Hänet yhdessä.
On ero kohdata Hänen lapsinaan ja laulaa yhdessä.
Tämä kaikki nostaa henkeämme ja vaikuttaa iloa sydämissä, -
kun ajattelemme laulujen sanoja, rukoilemme ja annamme ylistyksen.
Kun ajatellen näitä ominaisuuksia, on vielä uskollisuus antamisessa.
Et kuule minun kerjäävän rahaa. En painosta ketään, -
sillä uskon, että jos tottelet Jumalaa, -
kuljet Hänen teitään, valitset Hänen seuraamisensa, sinä annat.
Jumalan Henki motivoi meitä. Hän motivoi siksi, -
että oppisimme palvelemaan Häntä kymmenyksin ja anein.
Mainitsen tästä harvoin.
Joskus kysytään, enkö voisi saarnata rahasta.
Tavallisesti en koe, että Jumala sitä haluaa.
Joskus selitän ja haastan, kun siihen on aihetta.
Uskon siihen, -
että kun kuuntelet Sanaa ja tottelet Häntä, uskot ja luotat Häneen -
ja tahdot kuulua vahvaan seurakuntaan, sinä annat.
Se on etuoikeus. En pelkästään lausu, kun sanon:
"Herra, tarkoitan mitä sanon. Olen kiitollinen tästä etuoikeudesta.
Meidän tulee tuoda kymmenykset ja lahjat Herralle, että työ jatkuu.
Kiitos, että saamme antaa."
Olemme siunattuja ja etuoikeutettuja.
Meillä on työ, tuloja, perhe ja lapsia joista huolehtia.
Ajat ovat kovat, ja ne tulevat kovemmiksi.
Olemme uskollisia todistaaksemme, antaaksemme Jumalan todistaa, -
että yhteiskunta ei muuta Hänen lahjojaan, rakkauttaan ja armoaan.
Se ei voi muuttaa.
Vahva seurakunta saavuttaa Jumalan tavoitteet.
Meillä on lapsia, teinejä ja aikuisia.
On ohjelmaa monelle ikäryhmälle.
On useita raamattupiirejä ja rukouskokous.
Keskiviikkoisin on upea illallinen. Olemme varautuneet kaikenlaiseen.
Eikö alkuseurakunta organisoitunut? - Kyllä.
Apostolien tekojen alusta luemme, että kukaan ei ollut puutteessa.
Kun 3000 sielua pelastui, eikä keltään puuttunut, -
seurakunta oli järjestäytynyt Pietarin tai jonkun muun toimesta.
Myös Jeesus oli organisoitunut.
Hän pyysi jakamaan 5000 nälkäistä ryhmiin.
Kaikki saivat vatsan täyteen ja ylikin jäi.
Seurakunta on järjestäytynyt. Organisaatio pitää kaiken pystyssä.
Miksi järjestäytyminen? Kun saavut sunnuntaina, aloitamme ajallaan.
Se on järjestäytymistä.
Palveluksen pituus on järjestäytymistä.
Meillä on laulua, saarnaa, kolehdin keräystä, kutsu ja lopetus.
Se kaikki on järjestystä.
Vahvassa seurakunnassa toimivat hengelliset lahjat.
Ehkä joku ihmettelee, mikä on hengellinen lahja.
Esitän sen lyhyesti.
Katsotaan Roomalaiskirjeen 12. lukua.
Room. 12:6: "...meillä on erilaisia armolahjoja sen armon mukaan, -
mikä meille on annettu..."
Sen armon mukaan, mitä Hän haluaa tehdä sinussa ja sinun kauttasi.
Koska Hän on antanut eri lahjoja kutsumusten mukaan, -
tulisi kunkin niitä vastaavasti myös harjoittaa.
Muutamia lahjoja mainitaan.
Profetoiminen, palveleminen, opettaminen, -
kehottaminen, antaminen, -
johtaminen ja armo.
Kohta kerron, miten se toimii.
Toimien lahjoillasi olet tehokkaimmillasi.
Lisäksi käyttämällä lahjojasi olet kaikkein onnellisin.
Tämä siksikin, että tunnet kykysi, lahjasi ja taitosi.
Ihmisillä on kaikenlaisia lahjoja.
Ihmiset ovat hyvin luovia hengellisine lahjoineen.
Se on Pyhän Hengen työtä.
Seurakunnassa se tarkoittaa, että joku opettaa, -
että joku organisoi, joku kehottaa. Seurakunnassa on kaikkia eri lahjoja.
Erilaiset henkilöt tekevät eri asioita ja monia niistä paremmin kuin minä.
Kysynet, mitä muuta olen tehnyt kuin puhunut.
Olen jakanut sanomalehtiä ja pessyt autoja. Ehkä vähän muutakin.
Tähän Jumala minut loi. Tässä teen parhaani ja olen onnellisin.
Jos opettaisin opiskelijoille differentiaalilaskentaa, -
se olisi fiasko. Minulle se ei sovi.
Sinä olet, kuka olet. Sinun tulee löytää oma lahjasi.
Jos kuulet tästä ensi kertaa, niin tiedä, -
että se on voimallista oppia ja vapauttavaa havaita omat lahjansa.
Jos joku odottaa sinulta jotain, mitä Jumala ei, älä turhaudu.
Vahvassa seurakunnassa toimitaan hengellisten lahjojen kautta.
Ja tietysti, samassa Hengessä.
Vahva seurakunta on Hengessä yhtä.
Jotkut hyvin suuret seurakunnat ovat jakaantuneet.
Siitä aiheutuu paljon haittaa.
Kun Jumalan kansa jakaantuu, se on aina haitallista, mistä johtuneekin.
Mistä sitten ihmiset suuttuvat?
Me olemme täällä yhdessä.
Väkeä on maailman eri kolkista.
Eri roduista, kansoista, kansallisuuksista ja kielistä.
Seurakuntaamme kuuluu noin 55:tä eri kieltä puhuvaa.
Minusta se on hienoa. Me olemme Kristuksen ruumis.
Emme ole tällainen tai tuollainen, vaan olemme Kristuksen ruumis.
Yhteys, ykseys; rakastamme ja autamme toisiamme.
Tuemme toisiamme ja etsimme apua tarvitsevia.
Alkuseurakunta oli vahva niin tehden.
He muuttivat ajan ja valloittivat Rooman.
He pysyivät yhdessä ja uskoivat Jumalan Sanan.
Aito rakkaus toisia kohtaan on osa yhteyttä.
Rakkaus pitää yhdessä kuin liima.
Jos näet seurakunnassa jonkun, jota et voi sietää, -
hoida asia Jumalan kanssa.
Jos joku ei rakasta minua, alan rukoilla hänen puolestaan.
Mistä liekään kysymys, asia tulee kuntoon.
Jeesus oli rakkaus toisia kohtaan.
Hän sanoi rakentavansa seurakuntansa sille, -
kuka Hän oli, Jumalan Poika, joka rakasti Jumalaa ja omiaan.
Näin Hän sanoi.
Viimeisenä on näky kadotetusta maailmasta.
Siitä seuraa, että joiltakin menee, toisille annetaan.
Jos seurakunnalla ei ole näkyä maailmasta, se ei ole vahva.
Jos odotamme Jumalan arvostusta, siunausta seurakunnalle ja sen väelle,
meidän tulee viedä seurakunnan sanoma maailmalle.
Välitämme viestin kaikilla kielillä, -
jotta kaikki, jotka tahtovat, rakastavat ja etsivät totuutta, -
tai eivät tunne sitä, voisivat kuulla totuuden ja pelastua armosta.
Alkuseurakunnalla oli näky maailmalle.
Tiedän sen, sillä istun tässä Jumalan lapsena.
He olivat tuhansien mailien takana.
Heidät yritettiin tuhota, mutta he jatkoivat.
Evankeliumi on vahva ja vahvistuu kaikkialla.
Kysymme siis, mikä on vahva seurakunta.
Uskon koko sydämestäni, että -
juuri nämä 11 piirrettä ovat seurakunnan vahvuus.
Minulla on kysymys. Jos kuulet, sano Aamen.
Mitä sinä teet osaltasi, että seurakuntasi vahvistuu?
Tämän seurakunnan jäsenet ja vieraat, -
ja kaikki te, jotka katsotte tai kuuntelette, -
mitä te teette vahvistaaksenne seurakuntaa?
Miten myötävaikutatte seurakuntanne vahvistumiseksi?
Toinen kysymys.
Jos toiset seurakuntalaiset seuraavat esimerkkiäsi, -
jatkaako seurakunta vahvistumista kantaen hedelmää Jumalan aittaan?
Oletko samaa mieltä siitä, että olet kuullut totuuden?
Tätä sinulta halusin kysyä.
Kuulit, millainen seurakunta on.
Monet teistä kuuluu tähän seurakuntaan.
Katsojilla on oma seurakuntansa. Haluan sanoa sinulle juuri nyt.
Olet kuullut totuuden evankeliumia.
Voitko sanoa Jumalalle tänään: -
"Herra, tänään haluan tehdä lupauksen, -
että myötävaikutan osaltani siihen, että seurakuntani vahvistuisi."
Oletko valmis sanomaan sen Hänelle tänään kanssani?
Noustaan seisomaan.
Sanomme näin: "Herra, haluamme olla vahva seurakunta -
Jumalan Sanan perustalla, saavuttaen mahdollisimman paljon ihmisiä.
Aamen.
Jos ohjelmamme on siunannut sinua, käy verkkosivuillamme: intouch.org
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Voitto Kettunen